Petro wa Betancur (Tenerife, Hispania, 21 Machi 1626 - Antigua, Guatemala 25 Aprili 1667), alikuwa mmisionari kutoka Hispania katika Amerika ya Kati. Alijulikana kama "Mt. Fransisko wa Amerika", naye ni mtakatifu wa kwanza mzaliwa wa visiwa vya Kanaria, pia anahesabiwa wa kwanza katika Guatemala na Amerika ya Kati. Petro alitambulikana kwa unyenyekevu na ugumu wa maisha katika kutekeleza huruma kwa wengine. Mwanashirika wa Utawa wa Tatu wa Mt. Fransisko, alianzisha pia shirika la kwanza la barani Amerika, "Ndugu wa Kiume na wa Kike wa Bethlehemu". Baada ya kufutwa, lilifufuliwa tarehe 16 Januari 1984. Alitangazwa na Papa Yohane Paulo II kuwa mwenye heri tarehe 22 Juni 1980, halafu mtakatifu tarehe 30 Julai 2002. Sikukuu yake huadhimishwa tarehe 25 Aprili. Watakatifu wa Agano la Kale Orodha ya Watakatifu Wakristo Orodha ya Watakatifu wa Afrika Orodha ya Watakatifu Wafransisko Pope John Paul II, Homily on the Occasion of the Canonization of Brother Pedro de San Jose de Betancurt, Guatemala City, July 30, 2002 Martyrologium Romanum Wikimedia Commons ina media kuhusu: Petro wa Betancur (Kihispania) Hermano Pedro de San José Betancurt (1626-1667) (Kihispania)